Ügyiratszám: HSZ/23196-1/2020.

Látta:

 **----------------------------**

 Dr. Korpos Szabolcs

 jegyző

**JEGYZŐKÖNYV**

**Hajdúszoboszló Város Önkormányzatának**

*Jogi, Igazgatási és Ügyrendi Bizottsága*

 *2020. július 16-án 1307 órakor kezdődő*

*nyílt üléséről*

**A jegyzőkönyv az alábbi határozatokat tartalmazza:**

26/2020. (VII. 16.) JIÜB határozat

(Javaslat az üzletek éjszaki működési rendjéről szóló önkormányzati rendelet újraalkotására előterjesztés napirendre vételéről)

27/2020. (VII. 16.) JIÜB határozat

(Az E-városom applikációval kapcsolatos előterjesztés napirendre vételéről)

28/2020. (VII. 16.) JIÜB határozat

(A napirend elfogadására)

29/2020. (VII. 16.) JIÜB határozat

(Előterjesztés a Hajdúszoboszló Város nemzeti vagyonáról szóló 10/2013. (IV. 18.) számú rendelet módosítására)

30/2020. (VII. 16.) JIÜB határozat

(Előterjesztés a városi önkormányzati elismerő címről, kitüntetésekről és díjakról szóló 10/1996. (V. 30.) Ör. számú rendelet módosítására.)

31/2020. (VII. 16.) JIÜB határozat

(Javaslat az üzletek éjszaki működési rendjéről szóló önkormányzati rendelet újraalkotására)

32/2020. (VII. 16.) JIÜB határozat

(Előterjesztés az E-városom applikációval kapcsolatosan)

**Helye:** Hajdúszoboszló Város Jegyzőjének irodája

**Jelen vannak a csatolt jelenléti ív szerint:**

* **Dr. Kovács Gergely alpolgármester,**
* **a Jogi, Igazgatási és Ügyrendi****Bizottsági****tagok:** Kanizsay György Béla, Kocsis Róbert, dr. Nagy Gábor,
* **a Polgármesteri Hivatal részéről** jelen vannak: Dr. Korpos Szabolcs jegyző, Dr. Sléder Tamás aljegyző, Szilágyiné Pál Gyöngyi városfejlesztési irodavezető-helyettes,
* **jegyzőkönyvvezető:** Fehér Adrienn

Kanizsay György Béla:

Megállapítom, hogy a bizottság határozatképes. A kiküldött napirendi pontokhoz érkezett még két előterjesztés. Az egyik az éjszakai működésről szóló önkormányzati rendelet újraalkotásáról szól, a másik az E-városom applikációval kapcsolatos előterjesztés. Először javaslom az éjszakai működésről szóló önkormányzati rendelet újraalkotásáról szóló előterjesztés napirendre vételét.

A Jogi, Igazgatási és ÜgyrendiBizottság3 igen szavazattal (Kanizsay György Béla, Kocsis Róbert, dr. Nagy Gábor) ellenszavazat és tartózkodás nélkül elfogadta a plusz napirend felvételét. (a döntéshozatalban 3 fő vett részt).

**26/2020. (VII. 16.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága elfogadta az éjszakai működésről szóló önkormányzati rendelet újraalkotásáról szóló előterjesztés napirendre vételét**.

Felelős: bizottsági elnök-helyettes

Határidő: azonnal

Kanizsay György Béla:

Javaslom az E-városom applikációval kapcsolatos előterjesztés napirendre vételét.

A Jogi, Igazgatási és ÜgyrendiBizottság3 igen szavazattal (Kanizsay György Béla, Kocsis Róbert, dr. Nagy Gábor) ellenszavazat és tartózkodás nélkül elfogadta a plusz napirend felvételét. (a döntéshozatalban 3 fő vett részt).

**27/2020. (VII. 16.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága elfogadta az E-városom applikációval kapcsolatos előterjesztés napirendre vételét**.

Felelős: bizottsági elnök-helyettes

Határidő: azonnal

Kanizsay György Béla:

Szavazásra bocsájtom az így kialakult napirendet.

A Jogi, Igazgatási és ÜgyrendiBizottság3 igen szavazattal (Kanizsay György Béla, Kocsis Róbert, dr. Nagy Gábor) ellenszavazat és tartózkodás nélkül elfogadta a napirendet. (a döntéshozatalban 3 fő vett részt).

**28/2020. (VII. 16.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága elfogadta a napirendi javaslatokat.**

Felelős: bizottsági elnök-helyettes

Határidő: azonnal

**Napirend**

1. Előterjesztés a Hajdúszoboszló Város nemzeti vagyonáról szóló 10/2013. (IV. 18.) számú rendelet módosítására. (15. számú testületi napirend)

Előadó: gazdasági irodavezető

1. Előterjesztés a városi önkormányzati elismerő címről, kitüntetésekről és díjakról szóló 10/1996. (V. 30.) Ör. számú rendelet módosítására. (16. számú testületi napirend)

Előadó: polgármester

1. Előterjesztés önkormányzati rendeletek módosításáról. (17. számú testületi napirend)

Előadó: városfejlesztési irodavezető-helyettes

1. Javaslat az üzletek éjszaki működési rendjéről szóló önkormányzati rendelet újraalkotására

Előadó: jegyző

1. Előterjesztés E-városom applikációval kapcsolatosan

Előadó: alpolgármester

Tájékoztatók, bejelentések

1. **napirend**

***Előterjesztés a Hajdúszoboszló Város nemzeti vagyonáról szóló 10/2013. (IV. 18.) számú rendelet módosítására.***

Dr. Korpos Szabolcs:

Az öntözéses engedélyes határozatokat a polgármesterhez utaljuk a testülettől.

*Dr. Nagy Gábor* kérdésére válaszolva: Az engedély a jegyzőkönyv közzétételével került nyilvánosságra. Az előterjesztést a Vagyoncsoport készítette elő. Jogorvoslattal nem lehetett élni, mert ez saját vagyonnal való gazdálkodás. Itt nem volt ellenérdekű fél.

Dr. Nagy Gábor:

Az egyszemélyes döntésben hiányzik a testületi ellensúly.

Dr. Kovács Gergely:

A pályázatok tekintetében ez egyszerűbb eljárás. A polgármester által kiadott engedélyeket két ülés közti tájékoztatóban lehetne a képviselőt tudomására hozni.

Dr. Korpos Szabolcs:

Az időjáráshoz is jobban alkalmazkodik, hogyha gyorsabb az eljárás.

Egyéb kérdés, hozzászólás hiányában az elnök-helyettes szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kanizsay György Béla, Kocsis Róbert , dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**29/2020. (VII. 16.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a Hajdúszoboszló Város nemzeti vagyonáról szóló 10/2013. (IV. 18.) számú rendelet módosításának elfogadását.**

Felelős: bizottsági elnök-helyettes

Határidő: 2020. július 16.

1. **napirend**

***Előterjesztés a városi önkormányzati elismerő címről, kitüntetésekről és díjakról szóló 10/1996. (V. 30.) Ör. számú rendelet módosítására.***

Kanizsay György Béla:

A kiegészítés lényege, hogy a díszpolgári címhez egyszeri bruttó 300.000 Ft javadalmazás jár.

Egyéb kérdés, hozzászólás hiányában az elnök-helyettes szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kanizsay György Béla, Kocsis Róbert, dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**30/2020. (VII. 16.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek a városi önkormányzati elismerő címről, kitüntetésekről és díjakról szóló 10/1996. (V. 30.) Ör. számú rendelet módosításának elfogadását.**

Felelős: bizottsági elnök-helyettes

Határidő: 2020. július 16.

1. **napirend**

***Előterjesztés önkormányzati rendeletek módosításáról.***

Egyéb kérdés, hozzászólás hiányában az elnök-helyettes szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kanizsay György Béla, Kocsis Róbert, dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**31/2020. (VII. 16.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek A közterületek felbontásáról és közúton folyó munkákról, valamint nem közlekedési célú igénybevételéről szóló 3/2011. (I. 20.) önkormányzati rendelet és A közterület-használat, közterület-hasznosítás helyi szabályairól szóló 12/2019. (IV. 25.) önkormányzati rendelet módosításának elfogadását.**

Felelős: bizottsági elnök-helyettes

Határidő: 2020. július 16.

1. **napirend**

***Javaslat az üzletek éjszaki működési rendjéről szóló önkormányzati rendelet újraalkotására***

Dr. Sléder Tamás:

Évek óta felmerülő probléma a nyári időszak az éjszakai életének zavaró velejárói. A rendőrséggel, polgárőrséggel és a közterület-felügyelettel volt egy egyeztetés, ott merült fel, hogy ebben az irányban elinduljunk. Az új rendeletbe bekerülne, hogy este 22 órától reggel 6-ig üzletben nem lehet szeszesitalt árulni. Ez csak néhány üzletet érint. A fiatalok italozási szokásait is befolyásolhatjuk ezáltal. Az italozással járó szabálysértések is csökkenthetők. Próbáljuk az üzemeltetőket arra ösztökélni, hogy a rendfenntartás, a személyi és vagyonbiztonság nem csak a szórakozóhelyen belül, hanem a környékén is alapvetően az ő feladatuk.

Dr. Korpos Szabolcs:

A Szent István parki felszabaduló rendőri kapacitást így hasznosabb területekre át lehetne csoportosítani (pl. vendégfogás visszaszorítása).

Dr. Nagy Gábor:

Mennyire lehet a rendeletet alkalmazni ott, ahol nincs élő zene?

Dr. Sléder Tamás:

A csendháborításra nincs korlátozás, de a rendőrség megteheti az intézkedéseket. A zeneszolgáltatás a kerthelyiségekben van leginkább, ezért van ezekre a helyekre kiélezve a rendelet.

Kanizsay György Béla:

Mi a helyzet a városi rendezvényekkel, a fürdő rendezvényével?

Dr. Sléder Tamás:

Jelenleg az van, hogy az alkalmi vásárok, rendezvények felmentést kapnak egyes szabályozások alól.

Dr. Korpos Szabolcs:

A fürdő nem minősül üzletnek és vendéglátó egységnek, így nem tartozik a rendelet személyi hatálya alá.

Dr. Sléder Tamás:

Vannak már olyan technikák, amelyekkel irányítani lehet a hangot.

Egyéb kérdés, hozzászólás hiányában az elnök-helyettes szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kanizsay György Béla, Kocsis Róbert, dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**32/2020. (VII. 16.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek az üzletek éjszakai működési rendjéről szóló rendelet tervezet elfogadását.**

Felelős: bizottsági elnök-helyettes

Határidő: 2020. július 16.

1. **napirend**

***Előterjesztés E-városom applikációval kapcsolatosan***

Kanizsay György Béla:

Az ötlet időszerű, de nem biztos, hogy a mostani helyzetben a tartalék keretből erre kellene fordítani. Az óvodakonyha felújításhoz még további önerőre is szükség lesz. Az összeget is sokallom mindkét esetben. A TDM-nek már van egy meglévő turisztikai applikációja. Meg lehetne vizsgálni a továbbfejlesztés lehetőségét. Az üzemeltetőjétől lehetne kérni egy árajánlatit. Azt javaslom, hogy a testületi ülésen ne is vegyük napirendre, hanem dolgozzuk ki az alternatívákat.

Dr. Nagy Gábor:

Volt –e más cég, amely egy hasonló terméket ajánlott? Meg kellene vizsgálni több ajánlatot is.

Kocsis Róbert:

Soknak tartom ezt az összeget, főleg ebben az időszakban, és nem is látom a hozadékát. A döntés még tovább kell érlelni. Szívesen látnék egy bemutatót a működésről.

Kanizsay György Béla:

Jegyző Úr tájékoztatott az ülés előtt, hogy ez az előterjesztés testületi ülésre nem is mehetne be, mert az SZMSZ szerint ezt a Pénzügyi, Gazdasági Bizottságnak meg kellett volna tárgyalnia.

Dr. Korpos Szabolcs:

Elvi döntés hozhat csak a testület, pénzügyit nem.

Kanizsay György Béla:

Az előterjesztésben szereplő információk alapján nem tudunk felelős döntést hozni. Kérjük a további lehetőségek megvizsgálását, illetve egy bemutató esetleges megtartását.

Egyéb kérdés, hozzászólás hiányában az elnök-helyettes szavazásra bocsátotta a határozati javaslatot.

A Jogi, Igazgatási és ÜgyrendiBizottság3 igen szavazattal (Kanizsay György Béla, Kocsis Róbert, dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt, és – a határozati javaslatban foglaltak alapján - a következő határozatot hozta:

**33/2020. (VII. 16.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a további lehetőségek vizsgálatát, illetve a meglévő turisztikai alkalmazás továbbfejlesztési lehetőségének megvizsgálását. Javasolja továbbá, hogy az ajánlatot adó cégek az alkalmazásaikat egy bemutató keretében ismertessék meg a döntéshozókkal.**

Felelős: bizottsági elnök-helyettes

Határidő: 2020. szeptember 15.

Egyéb kérdés, hozzászólás hiányában az elnök-helyettes 1338 órakor az ülést bezárta.

A Jogi, Igazgatási és ÜgyrendiBizottságáltal tárgyalt képviselő-testületi előterjesztések a képviselő-testület 2020. július 16-i üléséről készített jegyzőkönyv mellékletét képezik.

**K.m.f**

 **Kanizsay György Béla Kocsis Róbert**

 ***bizottsági elnök -helyettes*  *bizottsági tag***

**Fehér Adrienn**

 ***jegyzőkönyvvezető***